Liber Epigrammaton/Trochaicum de piscibus qui ab hominibus cibos capiebant
Verna clausas inter undas et lacunas regias
Postulat cibos diurnos ore piscis parvolo
Nec manum fugit vocatus nec pavescit retia.
Roscidi sed amnis errans hinc et inde margine,
Odit ardui procellas et dolosi gurgitis,
Ac suum quo libet esse transnatans colit mare.
Sic famem gestu loquaci et mitiori vertice
Discit ille quam sit aptum ventris arte vincere.